Държавен вестник, бр. 62, 2015 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  62
трета, раздел III от Закона за кредитните 
институции, съответно по чл. 26б, ал. 4 от 
Закона за пазарите на финансови инструменти.
(3) При изпълнение на решенията по ал. 1 
не се прилагат ограничения, произтичащи от:
1. съществуващи правомощия за одобрение 
или съгласие на публично или частно лице, 
включително акционерите или кредиторите на 
институцията в режим на преструктуриране, 
освен когато се прилага чл. 4;
2. съществуващи изисквания за предва-
рителното уведомяване на определени лица, 
включително изискване за публикуване на 
известие или проспект или за подаване, или 
за регистриране на документи в друг орган, 
с изключение на уведомленията по чл. 113 
и 115 и по Закона за държавните помощи 
и правната рамка на Европейския съюз за 
държавната помощ.
Допълнителни правомощия
Чл. 95. (1) При упражняване на правомощия 
за преструктуриране органът за преструкту-
риране по чл. 2 или по чл. 3 има право:
1. при спазване на чл. 110 да създаде не-
обходимите условия за това прехвърлянето 
да не бъде обременено със задължения или 
тежести, засягащи прехвърляните финансови 
инструменти, права, активи или задължения, 
като за тази цел правото на обезщетение в 
съответствие с този закон не се счита за за-
дължение или тежест;
2. да отмени права за бъдещо придобиване 
на акции;
3. да изиска от съответния орган да пре-
крати или да спре допускането до търговия на 
регулиран пазар или официалната регистрация 
на финансовите инструменти съгласно Закона 
за публичното предлагане на ценни книги 
или съответното приложимо законодателство;
4. да създаде необходимите условия за 
това приобретателят да бъде третиран като 
институцията в режим на преструктуриране 
по отношение на всички нейни права или 
задължения или предприети от нея действия, 
включително правата и задълженията, свър-
зани с участието в пазарна инфраструктура, 
при прилагане на чл. 58 и 60;
5. да изисква от институцията в режим на 
преструктуриране или от приобретателя да 
предоставя на другата страна информация и 
съдействие;
6. да измени или прекрати договор, по 
който страна е институцията в режим на пре-
структуриране, или да замени приобретателя 
като страна по договор.
(2) Органът за преструктуриране упражня-
ва правомощията по ал. 1 само когато това 
е необходимо за постигането на резултатите 
на действие по преструктуриране или на една 
или повече от целите на преструктурирането.
(3) Органът за преструктуриране предприе-
ма мерки за осигуряване на непрекъснатостта 
на стопанската дейност, за да се гарантират 
постигането на резултатите на действие по 
преструктуриране и когато е приложимо, 
възможността приобретателят да извършва 
прехвърлената стопанска дейност.
(4) Мерките по ал. 3 се прилагат чрез раз-
пореждане на органа за преструктуриране, 
когато се отнасят до:
1. продължаване действието на договори-
те, сключени от институцията в режим на 
преструктуриране, така че приобретателят да 
поеме нейните права и задължения, свързани 
с прехвърлените финансови инструменти, 
права, активи или задължения, и да замени 
институцията в режим на преструктуриране 
във всички съответни договорни документи;
2. заместването на институцията в режим 
на преструктуриране с приобретателя в съдеб-
ни производства, свързани с прехвърлените 
финансови инструменти, права, активи или 
задължения.
(5) Разпорежданията по ал. 4 имат действие 
независимо от съществуващи ограничения 
относно прехвърлянето на вземания и задълже-
ния съгласно националното законодателство.
(6) Правомощията по ал. 1, т. 4 и ал. 4, 
т. 2 не засягат:
1. правото на служител на институцията 
в режим на преструктуриране да прекрати 
трудов договор;
2. при спазване на чл. 101 – 103 право-
то на всяка страна по договор да упражни 
права по договора, включително правото да 
го прекрати, когато има това право в съот-
ветствие с договорните условия, в резултат 
на действие или бездействие от страна на 
институцията в режим на преструктуриране 
преди съответното прехвърляне или от стра-
на на приобретателя, след като е извършено 
съответното прехвърляне.
Правомощия за изискване на предоставянето 
на услуги и улеснения
Чл. 96. (1) Органът за преструктуриране 
по чл. 2, съответно по чл. 3, може да изисква 
от институцията в режим на преструктури-
ране или от субектите от нейната група да 
предоставят услуги или улеснения, които са 
необходими, за да позволят на приобретателя 
да извършва ефективно прехвърлената му дей-
ност, и които не могат да бъдат осигурени от 
друг доставчик в разумни срокове и с по-малко 
разходи. Когато е открито производство по 
несъстоятелност по отношение на институци-
ята по изречение първо, синдикът осигурява 
изпълнението на посочените изисквания.
(2) Когато органи за преструктуриране 
от други държави членки са наложили ана-
логични на посочените в ал. 1 задължения 
по отношение на институция или дружество